jkorsvik/nowiki_second_scrape_merged huggingface dataset:
Grimethorpe Colliery Band

Grimethorpe Colliery Band er et brassband med base i Grimethorpe, England. 
Korpset fra Barnsley-distriktet i South Yorkshire, ble stiftet i 1917 av medlemmer fra det nedlagte Cudworth Colliery Band. Grimethorpe Colliery Band har blant annet samarbeidet med dirigenten Elgar Howarth og står bak bestillingsverk fra komponister som Hans Werner Henze og Harrison Birtwistle. Korpset har for øvrig samarbeidet med en rekke andre profilerte dirigenter som: Peter Parkes, Allan Withington, James Gourlay og Robert Childs.Grimethorpe Colliery Band har vunnet en rekke brassbandkonkurranser; deriblant det nasjonale britiske mesterskapet, og korpset har en rekke ganger representert England i forbindelse med europamesterskapet for brassband. Dramakomedien Brassed Off (1996) er basert på bandets historie, og med musikk ved bandet.
I forbindelse med heisingen av OL-flagget, under åpningsseremonien for Sommer-OL 2012, spilte Grimethorpe OL-hymnen.


== Referanser ==


== Eksterne lenker ==
(en) Offisielt nettsted 
(en) Grimethorpe Colliery Band på Discogs 
(en) Grimethorpe Colliery Band på MusicBrainz 
(en) Grimethorpe Colliery Band på Songkick
Rena Sofer

Rena Sherel Sofer (født 2. desember 1968) er en amerikansk skuespillerinne.


== Tidlig liv ==
Sofer ble født i Arcadia, California, datter av Susan, en psykologiprofessor, og Martin Sofer, en konservativ jødisk rabbiner. Hennes familie senere flyttet til Pittsburgh, hvor hun ble oppdratt etter at hennes foreldre skilt. Sofer gikk på en jødisk skole i Paramus, New Jersey. Hun bodde i North Bergen, New Jersey, der hennes far var rabbiner i tempelet Beth El.


== Karriere ==
Sofer har spilt i flere TV-serier som biroller, inkludert Seinfeld, Melrose Place, Venner for livet, Spin City, Blind Justice, Ghost Whisperer, 24, og Two and a Half Men.
I de senere årene har Rena Sofer spilt i NBC-TV-serien Heroes rollen som Heidi Petrelli, kona til politikeren Nathan Petrelli spilt av Adrian Pasdar. Hun spilte i TV-serien Two and a Half Men i 2008 som en tidligere kjæreste av Charlie Harper, spilt av Charlie Sheen. Sofer også spilt i TV-serien Dirty Sexy Money som en uforferdet journalist og spilte et spøkelse i Ghost Whisperer. I begynnelsen av 2010 spilte Sofer en vanlig rolle i TV-serien NCIS og hatt en kort gjesterolle i TV-serien Bones.
Sofer har spilt en ufrivillig kjæreste i filmen Keeping the Faith (2000), med Jenna Elfman, Ben Stiller og Edward Norton.


== Personlig liv ==
I 1995 giftet Sofer skuespiller Wally Kurth, paret har en datter, Rosabel Rosalind Kurth, født 17. september 1996. De skilte seg i 1997.
Sofer gift regissør og produsent Sanford Bookstaver i 2003. Paret har en datter, Avalon Leone Bookstaver, født 5. august 2005 i Los Angeles.


== Filmografi i utvalg ==
Seinfeld (1997) … Marry Anne
Pizzagjengen (1998) … Lauren Henderson
Melrose Place (1998–99) … Eve Cleary
Keeping the Faith (2000) … Rachel Rose
Venner for livet (2002) … Katie
CSI: Miami (2003) … Alison
Blind Justice (2005) … Christie Dunbar
Heroes (2006–07) … Heidi Petrelli
24 (2007) … Marilyn Bauer
Ghost Whisperer (2008) … Tammy
Dirty Sexy Money (2009) … nyhetsjournalist
Two and a Half Men (2010) … Chrissy
NCIS (2010) … Margaret Allison Hart
Medium (2010) … Dr. Natalie Salem
House M.D. (2012) … Marlene Reese


== Eksterne lenker ==
(en) Rena Sofer på Internet Movie Database 
(sv) Rena Sofer i Svensk Filmdatabas 
(fr) Rena Sofer på Allociné 
(en) Rena Sofer på AllMovie 
(en) Rena Sofer hos Rotten Tomatoes 
(en) Rena Sofer hos The Movie Database
Karppinen

Følgende personer har etternavnet Karppinen:

Klaes Karppinen (1907, Idensalmi – 1992, Idensalmi), en finsk langrennsløper
Pertti Karppinen (1953, Vemo), en finsk roer
Timo Karppinen (1967), finsk orienteringsløper
Mika Karppinen, alias «Gas Lipstick» (1971, Eskilstuna), finsk/svensk trommis
Veikko Karppinen (1986), finsk ishockeyspiller
Aserbajdsjans nasjonalforsamling

Aserbajdsjans nasjonalforsamling (aserbajdsjansk: Milli Məclis) er nasjonalforsamlingen (parlamentet) i Aserbajdsjan, lokalisert i hovedstaden Baku. Nasjonalforsamling er en ettkammer som består av 125 medlemmer, som velges i enmannskretser for en femårig periode.
Den nåværende talsmann er Ogtaj Asadov som tiltrådte 2. desember 2005.
Det sist avholdte parlamentsvalget ble gjennomført 7. november 2010. Neste parlamentsvalg avholdes i november 2015.


== Referanser ==


== Eksterne lenker ==
(az) Aserbajdsjans nasjonalforsamling
BrassWind

BrassWind er en årlig festival for ny musikk for blåsere og slagverk der konsertinnholdet er rettet mot ny musikk for korps og ensembler. 
Festivalen ble arrangert første gang i Bergen i oktober 2004. Den har blitt til i et samarbeid mellom Manger Musikklag og komponisten Torstein Aagaard-Nilsen. Festivalen har blant annet bydd på urfremføringer av verk fra komponister som Ørjan Matre, Ketil Hvoslef og Knut Vaage og artister som Arve Henriksen og Christian Lindberg.


== Eksterne lenker ==
Om BrassWind på Manger Musikklags hjemmeside
Angangueo

Angangueo er en landsby og en kommune i den meksikanske delstaten Michoacán. Laandsbyen som er kommunens administrasjonssentrum, heter offisielt Mineral de Angangueo. Kommunen hadde 10 768 innbyggere i 2010, mens selve landsbyen hadde 4 601 innbyggere. Kommunens areal er på 85,64 km². Den befinner seg helt øst i Michoacán, og grenser både til delstaten México og Morelos.

Angangueo er kjent for Monarksommerfuglens biologiske reservat, hvor millioner av monarksommerfugler overvintrer hvert år. Reservatet er en svært populær turistattraksjon og tiltrekker seg besøkende fra hele verden. Selv om reservatet ligger i flere kommuner, er Angangueo den landsbyen som flest besøkende benytter som inngangsport. Angangueo fikk status som «Pueblo Mágico» i 2012.
Kommunen ligger i skogskledd fjellområde. Landsbyen ligger i en liten canyon, og ble grunnlagt som gruvelandsby på slutten av 1700-tallet. Gruvene ble lagt ned på 1900-tallet.
Navnet Angangueo er purépecha, men betydninga er usikker.


== Referanser ==


== Eksterne lenker ==
(en) Angangueo – kategori av bilder, video eller lyd på Commons
Cuatro Ciénegas

Cuatro Ciénegas er en landsby og en kommune i den meksikanske delstaten Coahuila. Kommunen hadde 13 013 innbyggere i 2010, mens selve landsbyen hadde 10 309 innbyggere. Kommunens areal er på 7860,6 km².

Cuatro Ciénegas befinner seg i et ørkenområde sentralt i delstaten. Kommunen har et viktig biologisk reservat med om lag 150 endemiske plante- og dyrearter.
Navnet Cuantro Ciénegas betyr «fire marsker» på spansk. Landsbyen heter offisielt Cuatro Ciénegas de Carranza, til ære for kommunens store sønn, president Venustiano Carranza, som ble født der i 1859.
Cuatro Ciénegas fikk status som «Pueblo Mágico» i 2012.


== Referanser ==


== Eksterne lenker ==
(en) Cuatro Ciénegas – kategori av bilder, video eller lyd på Commons
Magdalena de Kino

Magdalena de Kino er en by i Magdalena kommune i den meksikanske delstaten Sonora. Den hadde 26 605 innbyggere i 2010.

Byen befinner seg nord i delstaten, om lag 40 kilometer fra grensa til USA. Området var opprinnelig befolka av tohono o'odham-folket og pima-folket.
Tillegget «de Kino» i byens navn er til ære for den katolske misjonæren Eusebio Francisco Kino, som jobba der. Kinos grav befinner seg i en krypt i sentrum av byen.
Magdalena de Kino fikk status som «Pueblo Mágico» i 2012.


== Referanser ==


== Eksterne lenker ==
Offisielt nettsted 
(en) Magdalena de Kino – kategori av bilder, video eller lyd på Commons 
(en) Magdalena de Kino – galleri av bilder, video eller lyd på Commons 
Kommunens offisielle nettsted
Magdalena (kommune i Sonora)

Magdalena er en kommune nord i den meksikanske delstaten Sonora. Kommunen hadde et innbyggertall på 29 707 i 2010. Arealet er på 1460,23 km². Kommunens administrasjonssentrum er byen Magdalena de Kino.


== Referanser ==


== Eksterne lenker ==
Kommunens offisielle nettsted
Mannsforskning

Mannsforskning, i akademiske sammenhenger ofte kalt menn og maskuliniteter, er forskning på menn, maskulinitet og menns livsvilkår. Mannsforskning kan være empirisk og teoretisk, og kan ta opp menns psykologiske, sosiale og kulturelle livsvilkår, levevis, holdninger og handlingsmåter. Det er et bredt tverrfaglig forskningsområde som ofte omfatter forskning innen fag som psykologi, sosiologi, kriminologi, pedagogikk, filosofi og andre humanistiske fag. Også andre fag kan være representert. 
Nordiske forskningsmiljøer har vært sentrale i utviklingen av mannsforskningen internasjonalt. I Norge regnes sosiologen Erik Grønseths og psykologen Per Olav Tillers forskning på fraværende fedre i sjømannsfamilier på 1950- og 60-tallet som starten på mannsforskningen. Den svenske pedagogen Lars Jalmert var sentral i fremveksten av mannsforskning som fagfelt, med boken Den svenske mannen, den første nordiske boken som direkte tematiserte menn. Det første professoratet i mannsforskning i Norge ble opprettet ved Universitetet i Oslo i 2008 (Øystein Gullvåg Holter).Mannsforskning kan grovt deles inn i tre hovedområder:
Likestillingsorientert mannsforskning, et hovedsakelig samfunnsvitenskapelig og psykologisk forskningsområde, som tar opp temaer som farskap, arbeid–familie-balanse, maktfordeling, seksualitet og etnisitet.
Problemorientert mannsforskning, et hovedsakelig samfunnsvitenskapelig og psykologisk forskningsområde, som tar opp temaer som vold (både vold begått av og mot menn), seksuelle overgrep, kriminalitet, selvmord og andre sosiale problemer og utfordringer, i relasjon til menn og maskulinitet
Historisk orientert eller humanistisk mannsforskning, et område med tyngdepunkt i humaniora, som fokuserer på kulturelle forestillinger om menn og maskuliniteter, f.eks. i litteraturDe nordiske mannsforskningsmiljøene etablerte i 2006 tidsskriftet Norma (forkortelse for Nordic Journal for Masculinity Studies).


== Referanser ==
Kvinnerett

Kvinnerett er dels en rettsvitenskapelig disiplin og dels en del av den tverrfaglige kvinneforskningen som handler om å beskrive, forklare og forstå kvinners rettslige stilling. Norske juridiske miljøer hadde en viktig rolle i utviklingen av kvinnerett som fag fra 1970-tallet. I 1975 ble faget etablert ved Universitetet i Oslo, med Tove Stang Dahl som sentral pådriver. I 1978 fikk faget en egen avdeling ved Universitetet i Oslo, Avdeling for kvinnerett ved Institutt for offentlig rett. Kvinnerett slik ordet brukes i Norden omfatter, men er ikke begrenset til, feministisk rettsteori.


== Litteratur ==
Kvinnerett I. Tove Stang Dahl (red.). Universitetsforlaget, 1985 ISBN 82-00-07467-6
Kvinnerett II. Tove Stang Dahl (red.). Universitetsforlaget, 1985 ISBN 82-00-07468-4
Feministisk teologi

Feministisk teologi er en disiplin innen teologi og samtidig en del av den tverrfaglige kvinneforskningen som analyserer og problematiserer Gudsbegrepet fra et kjønnsperspektiv/kvinneperspektiv (se feminisme). Noen feministiske teologer har for eksempel argumentert for en Gud som er kjønnsnøytral eller like mye kvinnelig som mannlig. Feministisk teologi er likevel ikke noe enhetlig begrep og favner en rekke ulike perspektiver og ideer.


== Litteratur ==
Anderson, Pamela Sue (1998): A Feminist Philosophy of Religion: The Rationality and Myths of Religious Belief, Oxford; Malden, Mass.: Blackwell, ISBN 978-0-631-19383-8.
Anderson, Pamela Sue; Clack, Beverley red (2004): Feminist Philosophy of Religion: Critical Readings, London: Routledge, ISBN 978-0-415-25749-7.
Stone, Merlin red. (1990): Ancient Mirrors of Womanhood: a Treasury of Goddess and Heroine Lore from around the World. Updated with a new pref. Boston: Beacon Press, ISBN 0-8070-6751-2
Stone, Merlin (1976): When God was a Woman. San Diego, Calif.: Harcourt-Brace-Jovanovich Publishers, cop. ISBN 0-15-696158-X


== Eksterne lenker ==
Diamant, Anita: «Holding Up Half the Sky: Feminist Judaism», Patheos
Finch, Trevor R. J.: «Unclipping the Wing», a Survey of Secondary Literature in English on Baha'i Perspectives on Women
Scholten-Gutierrez, Melissa: «An Ever-Evolving Judaism: Women Meeting the Needs of the Community», Patheos
Martje Brandt, Elke Stein red. (2013): Feministisch predigen. Projektnettsted, Hamburg
Pahuatlán

Pahuatlán er en landsby og en kommune nordvest i den meksikanske delstaten Puebla. Landsbyen heter offisielt Pahuatlán de Valle. Kommunen hadde 20 618 innbyggere i 2010, mens selve landsbyen bare hadde 3 523 innbyggere. Kommunens areal er på 80,37 km². Den befinner seg i fjellkjeden Sierra Norte de Puebla.
Kommunen er en av Pueblas viktigste enklaver med otomier, i et område som ellers er dominert av nahuaer. Om lag 10 000 av kommunens innbyggere, det vil si sirka halvparten, snakker et indiansk språk, hovedsakelig otomí. Rundt 1 500 av disse kan ikke spansk.Pahuatlán har vakre fjellandskap og rike indianske tradisjoner. Den fikk status som «Pueblo Mágico» i 2012.


== Bilder ==

		


== Referanser ==
Yejong av Joseon

Yejong av Joseon (født 12. februar 1450, død 31. desember 1469 i Yeongwol) var den åttende konge av Kongedømmet Joseon.


== Kong Yejongs fulle navn posthumt ==
Kong Yejong Yangdo Heummun Seongmu Euiin Sohyo den store av Korea
예종양도흠문성무의인소효대왕
睿宗襄悼欽文聖武懿仁昭孝大王
Georgian Bay

Georgian Bay (fransk: Baie Georgienne) er ei stor bukt i Huronsjøen i provinsen Ontario i Canada. Den utgjør den nordøstlige delen av Huronsjøen, og er skilt fra denne ved Brucehalvøya i sør og Manitoulinøya i nord. Bukta er rundt 320 km lang og 80 km bred, og har et areal på rundt 15 000 km².


== Referanser ==


== Eksterne lenker ==
(en) Georgian Bay – kategori av bilder, video eller lyd på Commons
Brucehalvøya

Brucehalvøya (engelsk: Bruce Peninsula) er ei halvøy i provinsen Ontario i Canada. Den ligger mellom Georgian Bay og hoveddelen av Huronsjøen. Halvøya strekker seg i nordvestlig retning fra resten av Sør-Ontario opp mot Manitoulinøya, som den er skilt fra gjennom sundet som knytter Georgian Bay til resten av Huronsjøen. 


== Eksterne lenker ==
Guide til Brucehalvøya
Tor Grande

Tor Grande (født 11. august 1963 i Trondheim) er en norsk kjemiker. Fra 1. januar 2021 er han prorektor for forskning og formidling ved NTNU. Før han ble tilsatt som prorektor, var han professor i uorganisk kjemi og materialteknologi ved samme institusjon.


== Utdannelse og karriere ==
Grande ble uteksaminert som sivilingeniør fra NTH (fra 1996 innlemmet i NTNU) i 1987. I 1988 fikk han et doktorgradsstipend fra NTNF, og i 1992 oppnådde han graden dr.ing. ved Avdeling for uorganisk kjemi, NTH, med avhandlingen Viscosity and thermodynamic properties of some glass forming zirconium fluoride based melts.Etter avsluttet doktorgrad var han en tid postdoktor ved Arizona State University. Deretter ble han tilsatt som førsteamanuensis ved NTH, og i 1997 som professor ved Institutt for materialteknologi, NTNU. Ved NTNU ledet han en forskergruppe sammen med professor Mari-Ann Einarsrud. Med Einarsrud og professor Kjell Wiik, etablerte han CerPoTech i 2007, de lager keramiske pulver til bruk i brenselceller, katalytiske membraner og materialer som erstatter bly i elektroniske produkt. Han har hatt flere forskningsopphold i utlandet, blant annet ved National Institute of Inorganic Materials i Tsukuba, Japan, Universitetet i Rennes 1 i Frankrike og École polytechnique fédérale de Lausanne i Sveits.
Han var instituttleder ved Institutt for materialteknologi, NTNU, i perioden 2005–2009 og prodekan for forskning ved Fakultet for naturvitenskap ved NTNU fra 2013 til 2020.
Grande har vært medlem av Komité for kjønnsbalanse og mangfold i forskning (Kif) i to perioder (2014–2017) og (2018–2021).


== Publikasjoner ==
(no) Publikasjoner av Tor Grande i BIBSYS
(no) Publikasjoner av Tor Grande i forskningsdokumentasjonssystemet CRIStin


== Hedersbevisninger (utvalg) ==
Grande ble tildelt Det Kongelige Norske Videnskabers Selskabs vitenskapelige pris for 1995.
I 2005 ble han innvalgt medlem av Det Kongelige Norske Videnskabers Selskab (DKNVS).I 2009 mottok han NTNUs likestillingspris, etter at han tilsatte fire kvinner i forskergruppen han ledet.I 2012 ble han valgt inn i Det Norske Videnskaps-Akademi i gruppe for kjemi.Han er også innvalgt medlem i Norges Tekniske Vitenskapsakademi.


== Referanser ==


== Eksterne lenker ==
«Tor Grande - NTNU». www.ntnu.no. Besøkt 3. februar 2021.  Grandes profilside på ntnu.no
Alexander Goehr

Alexander Goehr (født 10. august 1932 i Berlin) er en engelsk komponist. Goehr studerte komposisjon ved Royal Northern College of Music i Manchester på 1950-tallet. Sammen med medstudenter som Harrison Birtwistle, Peter Maxwell Davies, John Ogdon og Elgar Howarth dannet han der New Music Manchester Group som organiserte framføringer av seriell musikk og annen samtidsmusikk. Alexander Goehr har gjort seg bemerket med dramatiske verk som operaen Behold the Sun og kammermusikk for usedvanlige besetninger.


== Utvalgte verk ==
Kammermusikk
Suite, op.11 (1961)
Strykekvartett nr. 3, op.37 (1976)
Orkestermusikk
Little Symphony, op.15 (1963)
Sinfonia, op.42 (1979)
Operaer
Arden Must Die (1966-7)
Behold the Sun (1985)
Arianna (1995)
Promised End (2008-9)


== Referanser ==


== Eksterne lenker ==
(en) Alexander Goehr på Internet Movie Database 
(en) Alexander Goehr på Discogs 
(en) Alexander Goehr på MusicBrainz 
(en) Alexander Goehr på Songkick 
(en) Alexander Goehr på AllMusic
Arrigo Sacchi

Arrigo Sacchi (født 1. april 1946 i Fusignano (Ravenna) i Italia) er en italiensk tidligere fotballtrener.


== Meritter ==


=== Nasjonalt ===
Campionato Primavera med Cesena (1981–1982)
Serie C med Parma (1985–1986)
Serie A med Milan (1987–1988)
Supercoppa italiana di calcio med Milan (1988)


=== Internasjonalt ===
Serievinnercupen med Milan (1988-1989, 1989-1990)
UEFA Super Cup med Milan (1989, 1990)
Intercontinental Cup med Milan (1989, 1990)


== Referanser ==


== Eksterne lenker ==
(en) Arrigo Sacchi – kategori av bilder, video eller lyd på Commons 
(en) Arrigo Sacchi på Internet Movie Database 
(en) Arrigo Sacchi på Discogs 
(de) Arrigo Sacchi – Munzinger Sportsarchiv 
(en) Arrigo Sacchi – Transfermarkt (manager) 
(en) Arrigo Sacchi – WorldFootball.net 
(en) Arrigo Sacchi – FootballDatabase.eu
Fauske Idrettslag

Fauske Idrettslag er et idrettslag på Fauske i Nordland. Idrettslaget ble stiftet i oktober 1902.
Idrettslaget har i dag grupper for alpint, orientering, sykkel, langrenn og turmarsj. Fauske IL var også med på å arrangere del to av norgesmesterskapet på ski 2012.


== Eksterne lenker ==
Offisielle nettsider
Yeonsangun av Joseon

Yeonsangun av Joseon (født 24. oktober 1476, død 20. november 1506) var den tiende konge av Kongedømmet Joseon.


== Kong Yeonsanguns fulle navn posthumt ==
Kong Heoncheon Hongdo Gyungmun Wimu den store av Korea
헌천홍도경문위무대왕
憲天弘道經文緯武大王
Kristian Bjørnli

Kristian Meier Bjørnli (født 24. august 1902 i Bjørnlia, Misvær, død 2. februar 1992 samme sted) var en norsk kombinertløper. Han vant to kongepokaler ved landsrenn i Bodø i 1925 og 1926.


== Se også ==
Kongepokalvinnere i skiidrett for menn


== Referanser ==
STS-27

STS-27 var den 27. romferden i det amerikanske romfergeprogrammet og den tredje i rekken med romfergen Atlantis.


== Oppskyting og landing ==
Oppskyting skjedde klokken 09:30 (EST) 2. desember 1988 fra Pad 39B ved John F. Kennedy Space Center i Florida.
Landingen skjedde klokken 15:36 (PST) 6. desember 1988 ved Edwards Air Force Base i California.


== Målet for ferden ==
Hovedoppdraget for dette oppdraget er ikke kjent ettersom det var betalt av det amerikanske forsvarsdepartementet.


== Hendelse ==
85 sekunder etter oppskytingen ble det observert at en bit av isoleringsmaterialet falt fra den ene fastbrenstoffraketten og traff romfergen.


== Besetning ==
Robert L. Gibson (3), kaptein
Guy S. Gardner (1), pilot
Richard M. Mullane (2), ferdspesialist
Jerry L. Ross (2), ferdspesialist
William M. Shepherd (1), ferdspesialist


== Eksterne lenker ==
Offisielt nettsted 
(en) STS-27 – kategori av bilder, video eller lyd på Commons 
(en) STS-27 – galleri av bilder, video eller lyd på Commons
Laugen

Laugen er en innsjø i Skaun kommune, Trøndelag. Den ligger i jordbrukslandskapet midt i kommunen, og har tilsig fra elva Mora, som renner inn helt sør i sjøen, og fra mindre elver i øst og vest. Utløpet er i nord via Børselva til Gaulosen ved Børsa.
Ved nordenden av innsjøen ligger tettstedet Eggkleiva, og sørøst for vannet ligger bygda Venn med Skaun kirke. Langs østsiden går også fylkesvei 709 mellom Børsa og Ånøya. Langs vestsiden går fylkesvei 470 mot Fannrem, og på sørsiden fylkesvei 754.


== Referanser ==
Hoppbakkene i Nizjnij Novgorod

Hoppbakkene i Nizjnij Novgorod i Russland ligger i søsrskråningen til elva Volga, og hadde før siste ombygging størrelse K110, K84, K48, K20 og K17. Anlegget er pr. mai 2012 under ombygging, og vil etter ombyggingen ha hoppbakker med K125, K95 og K60. Hoppanlegget er eid av Nizjnij Novgorod oblast.
Bakkerekorden i K110-bakken er 124 meter, satt av Dmitrij Vasiljev 28. februar 2006. (Kilde: Skisprungschanzen-Archiv. SDJUSJOR oppgir at rekorden er 126 meter, satt av Dmitrij Ipatov.) I K84-bakken er rekorden 89,5 meter, satt av Denis Kornilov 14. september 2002.


== Historie ==
Den første hoppbakken i Nizjnij Novgorod var en 15-metersbakke som ble bygd før 2. verdenskrig. En K30-bakke ble bygd i 1947; den ble utvidet til K40 i 1950. Da et nytt skihoppanlegg med K80- og K50-bakke ble åpnet i 1958, var den største bakken Sovjetunionens største hoppbakke. Storbakken med K110 ble bygd i 1973.
Etter Sovjetunionens sammenbrudd ble hoppbakkene i Nizjnij Novgorod, i likhet med de fleste andre hoppbakkene i Russland, stående uten nødvendig vedlikehold eller oppgraderinger. I 2005 ble K48-bakken modernisert, og året etter planla myndighetene i Nizjnij Novgorod oblast at storbakken skulle ombygges innen høsten 2007. Men økonomiske problemer gjorde at ombyggingen av storbakken ikke kunne gjennomføres, og bakken ble i stedet stengt i 2008 på grunn av sikkerhetsmangler. Senere er tårnet i storbakken blitt revet, mens de mindre bakkene har fått nye plastmatter.
En arkitektkonkurranse om å formgi et nytt skihoppanlegg i 2008/09 ble vunnet av det østerrikske firmaet Malojer. Manglende økonomi gjorde at prosjektet igjen ble lagt på is, men i 2011 ga myndighetene i Nizjnij Novgorod oblast klarsignal til at prosjektet kunne settes i gang. Det nye skianlegget skal stå ferdig i 2014, og vil da bestå av hoppbakker med størrelse K125, K95 og K60, og romme 15 000 tilskuere. Det skal også bygges 5 kilometer langrennsløyper og nye lokaler for hopp- og kombinertskolen SDJUSJOR.


== Kilder ==
Skisprungschanzen-Archiv: Nizhniy Novgorod (engelsk, besøkt 20. mai 2012)
Skisprungschanzen-Archiv: Ski jumping facility at Nizhniy Novgorod to be build (engelsk, 21. juli 2011, besøkt 20. mai 2012)